Osteoporoza NU doare, este o afecțiune silențioasă, ea reprezentând scăderea anormală a densității minerale-osoase, cu fragilizarea consecutivă a osului. În absența producerii unei fracturi, ea nu este o afecțiune care să cauzeze dureri, durerile osoase și articulare fiind simptome care pot indica mai degrabă prezența unei afecțiuni reumatologice. Cu toate acestea, este bine ca orice femeie cu vârsta de peste 65 ani să înceapă screeningul pentru osteoporoză prin osteodensitometrie DXA (acest screening se începe mai devreme în anumite cazuri - ex. menopauză precoce, poliartrită reumatoidă, tratament cronic cu glucocorticoizi, tratament hormonal pentru cancer mamar).